
KOM(2009)307 lõplik

2007/0097/COD
KOMISJONI ARVAMUS

EÜ asutamislepingu artikli 251 lõike 2 kolmanda lõigu punkti c alusel
Euroopa Parlamendi muudatuste kohta
nõukogu ühises seisukohas, mis käsitleb
järgmist ettepanekut:

EUROOPA PARLAMENDI JA NÕUKOGU MÄÄRUS

rahvusvahelisele bussiteenuste turule juurdepääsu käsitlevate ühiseeskirjade kohta (uuesti sõnastatud)

1.
Sissejuhatus

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel tehtud muudatusettepanekute kohta. Komisjon esitab allpool oma arvamuse parlamendi muudatusettepanekute kohta.

2.
Taust

	Euroopa Parlamendile ja nõukogule ettepaneku edastamise kuupäev
(dokument KOM(2007) 264 (lõplik) – 2007/0097 COD):
	23. mai 2007

	Euroopa Majandus- ja Sotsiaalkomitee arvamuse kuupäev:
	26. september 2007

	Euroopa Parlamendi arvamuse kuupäev, esimene lugemine:
	5. juuni 2008

	Muudetud ettepaneku edastamise kuupäev:
	13. juuni 2008

	Ühise seisukoha vastuvõtmise kuupäev:
	9. jaanuar 2009

	Euroopa Parlamendi arvamuse kuupäev, teine lugemine:
	23. aprill 2009


3.
Ettepaneku eesmärk

Komisjoni poolt 23. mail 2007 vastu võetud ettepaneku eesmärk on kehtestada bussiteenuste turule juurdepääsu käsitlevad ühiseeskirjad. Sellega asendatakse kaks kehtivat määrust. Ettepanekuga soovitakse esmajoones lihtsustada rahvusvahelisteks reisijate regulaarvedudeks lubade andmise korda.

4.
Komisjoni arvamus Euroopa Parlamendi muudatusettepanekute kohta

Pärast mitu kuud Tšehhi Vabariigi eesistumisel väldanud läbirääkimisi jõudsid parlament ja nõukogu teisel lugemisel kompromissini, millega nähakse muu hulgas ette sätted uue 12 päeva reegli kohta. Saavutatud kokkuleppe kinnistamiseks nõustub komisjon Euroopa Parlamendi poolt teisel lugemisel vastu võetud kompromiss-muudatusettepanekutega.

5.
Järeldus

Vastavalt EÜ asutamislepingu artikli 250 lõikele 2 muudab komisjon oma ettepanekut eespool osutatud viisil.

